**Aprindeți felinarele gândirii**

*Gabriela Mimi Boroianu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aprindeți felinarele gândirii!

Trăim in țara unde noaptea stăpânește

Și unde cresc păcatele ca frunze-n pom,

Unde credința la tarabă se plătește

Și unde mai mereu se uită a fi "Om".

Trăim în țara veşnicilor adormiți

Ce-s legănați după cum bate vântul

Și care-atunci când "bunii" sunt vânduți

Rămân tăcuți așa... precum mormântul.

Trăim în țara oropsiților de soartă

Cu spiritul strivit printre nevoi

Aprindeți lampaderele să poată

Să iasă din această stare de strigoi!

Trăim o nepăsare în fața umilirii,

Ce se strecoară-n minte ca o ceață,

Aprindeti felinarele gândirii

Să deşteptăm această nație la viață!

de Gabriela Mimi Boroianu

29.10.2015